Gluosninis niūrūnas
Gluosninis niūrūnas (Lamia textor) – ūsuočių (Cerambycidae) šeimos vabalas. Kūnas 14-30 mm ilgio, kresnas, trumpas, storas, juodas, matinis, apaugęs švelniais gelsvai rudais plaukeliais, kurie antsparniuose sudaro smulkias dėmeles. Antenos storos (ypač pirmasis jų narelis). Vabalai skraido pavasarį ir vasarą pavakariais, pažemiu, garsiai zirsdami. Gyvena prie gluosnių, drebulių, alksnių, tuopų.